

VLADA REPUBLIKE HRVATSKE

Zagreb, 23. siječnja 2019.

|  |  |
| --- | --- |
| **Predlagatelj:** | Ministarstvo gospodarstva, poduzetništva i obrta |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predmet:** | Verifikacija odgovora na zastupničko pitanje Ivana Vilibora Sinčića, u vezi s poslovanjem tvrtke RIZ- ODAŠILJAČI d.d. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

  *PRIJEDLOG*

**Klasa:**

**Urbroj:**

**Zagreb,**

 **PREDSJEDNIKU HRVATSKOGA SABORA**

Predmet: Zastupničko pitanje Ivana Vilibora Sinčića, u vezi s poslovanjem tvrtke RIZ- ODAŠILJAČI d.d. - odgovor Vlade

 Zastupnik u Hrvatskome saboru Ivan Vilibor Sinčić, postavio je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17 i 29/18), zastupničko pitanje u vezi s poslovanjem tvrtke RIZ-ODAŠILJAČI d.d.

 Na navedeno zastupničko pitanje Vlada Republike Hrvatske daje sljedeći odgovor:

Trgovačko društvo RIZ-ODAŠILJAČI d.d. je društvo koje djeluje na otvorenom tržištu po tržišnim načelima i situacija u Društvu je definirana sposobnostima Društva u prilagođavanju tržišnim trendovima. Isto tako, kako bi se odgovorilo na pitanje kako je Društvo došlo u situaciju neisplate plaća, potrebno je pri tome odvojiti većinsko vlasništvo od upravljanja.

Ministarstvo gospodarstva, poduzetništva i obrta kao resorno ministarstvo za djelatnost kojom se društvo bavi kao i Centar za restrukturiranje i prodaju kao imatelj dionica Društva, a sukladno Zakonu o upravljanju državnom imovinom (Narodne novine, broj 52/18), upoznato je sa situacijom u Društvu, te poduzima sve, zakonski dopuštene radnje, za saniranje trenutnih teškoća u Društvu.

Ministarstvo gospodarstva, poduzetništva i obrta i Centar za restrukturiranje i prodaju je u proteklom razdoblju s Upravom društva i ostalim zainteresiranim stranama održalo nekoliko sastanaka radi pronalaska rješenja koja se odnose na likvidnost društva, vodeći pritom računa o poštivanju pravila o državnim potporama za pomoć poduzetnicima u teškoćama.

 Eventualno potrebna dodatna obrazloženja u vezi s pitanjem zastupnika, dat će Darko Horvat, ministar gospodarstva, poduzetništva i obrta.

 PREDSJEDNIK

 mr. sc. Andrej Plenković